《山长陈刚父 其二》
宋代·林希逸

君本轻场屋，何心第太常。吟姿如岛瘦，直性似萧刚。

已恨婵娟误，争知禅化忙。功名虽有命，诗在莫俱亡。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。